Ποινική δίωξη για απιστία και απάτη ασκήθηκε σε βάρος του πρώην υπεύθυνου των οικονομικών του ΠΑΣΟΚ, Ροβέρτου Σπυρόπουλου, ο οποίος ήταν ο μόνος που κλήθηκε να δώσει εξηγήσεις ως ύποπτος για το χρέος των περίπου 140 εκατ. ευρώ που φαίνεται να δημιουργήθηκε από το 2004 έως το 2012 και να διογκώθηκε αδικαιολόγητα επί προεδρίας Γιώργου Παπανδρέου.

Το αδίκημα της απιστίας συνίσταται στην κακοδιαχείριση των 15 εκατ. ευρω που φαίνεται να υπήρχαν σε μετρητά στο χρηματοκιβώτιο του κόμματος την περίοδο 2007 - 2009.

Το αδίκημα της απάτης συνίσταται στη λήψη δανείου ύψους 5 εκατ. ευρω από την Τράπεζα Αττικής το 2010, με εγγύηση τη μελλοντική κρατική επιχορήγηση, για την οποία ο κ. Σπυρόπουλος είχε υποστηρίξει ότι δεν έχει δοθεί άλλου, την ώρα που φέρεται να είχε ήδη εκχωρηθεί σε άλλες τρεις τράπεζες για δάνεια που υπέρκάλυπταν το ποσό της επιχορήγησης.

naftemporiki.gr